钦定古今图书集成/理学汇编/文学典/第031卷 > 檀超〈熊襄〉
## 钦定古今图书集成/理学汇编/文学典/第031卷 > 檀超〈熊襄〉

按《南齐书文学传》：“超字悦祖，高平金乡人也。祖弘宗，
宋南琅邪太守。超少好文学，放诞任气，解褐州西曹。
尝与别驾萧惠开共事，不为之下。谓惠开曰：‘我与卿
俱起一老姥，何足相夸？萧太后，惠开之祖姑，长沙王
道怜妃，超祖姑也。举秀才。孝建初，坐事徙梁州，板宣
威府参军。孝武闻超有文章，敕还直东宫，除骠骑参’”
军，宁蛮主簿，镇北谘议。超累佐蕃职，不得志，转尚书
度支郎，车骑功曹，桂阳内史。入为殿中郎，兼中书郎，
零陵内史，征北骠骑记室，国子博士，兼左丞。超嗜酒，
好言咏，举止和靡，自比晋郗，超为高平二超，谓人曰：
“犹觉我为优也。”太祖赏爱之。迁骁骑将军、常侍、司徒
右长史。建元二年，初置史官，以超与骠骑记室江淹
掌史职，上表立条例。《开元纪号》不取宋年，封爵各详
本传，无假年表。立十志，律历、礼乐、天文、五行、郊祀、刑
法、艺文依班固，朝会、舆服依蔡邕、司马彪，州郡依徐
爰，百官依范晔，合州郡班固五星载天文，日蚀载五
行，改日蚀入《天文志》，以建元为始。帝女体自皇宗立
传，以备甥舅之重。又立《处士、列女传》，诏内外详议。左
仆射王俭议：“金粟之重，八政所先，食货通则国富民
实，宜加编录，以崇务本。《朝会志》前史不书，蔡邕称先
师胡广说《汉旧仪》，此乃伯喈一家之意，曲碎小仪，无烦录。宜立食货，省朝会。《洪范》九畴，一曰五行。五行之
本，先乎水火之精，是为日月，五行之宗也。今宜宪章
前轨”，无所改革。又立《帝女传》，亦非浅识所安。若有高
德异行，自当载在《列女》，若止于常美，则仍旧不书。诏
日月灾隶天文，馀如俭议。超史功未就卒官。江淹撰
成之，犹不备也。时豫章熊襄著《齐典》，上起十代，其序
云：“《尚书》《尧典》，谓之《虞书》，则附所述，故通谓之齐，名，为
《河洛金匮》。”